**R O M Â N I A**

**JUDEŢUL MUREŞ**

**MUNICIPIUL TÎRGU MUREŞ Viceprimar,**

**Nr. 259 din 18 martie 2016 jrs. Peti Andrei**

**E X P U N E R E D E M O T I V E**

**pentru completarea Hotărârii Consiliului local nr. 46 din 25 februarie 2016 privind constituirea „Fundaţiei Tîrgu Mureş Zoo”**

În şedinţa Consiliului local Tîrgu Mureş din 25 februarie 2016 a fost aprobată hotărârea nr. 46 din 25 februarie 2016 privind constituirea „Fundaţiei Tîrgu Mureş Zoo”.

Pentru ducerea la îndeplinirea hotărârii respective înregistrarea la Judecătoria Tg Mureş, se solicită şi anexarea extrasului CF şi un Contract de comodat pentru sediul social al fundaţiei.

Motiv pentru care vă rugăm să aprobaţi încheierea Contractului de comodat pentru sediul social , situat în Tîrgu Mureş, str. Verii nr. 57, judeţul Mureş înscris în CF nr. 90387/N/LXVI Tîrgu Mureş la poziţia A1.1 nr. cadastral nr. 126668-C1 – spaţiu birou.

Având în vedere cele prezentate înaintez alăturatul proiect de hotărâre spre aprobarea.

**DIRECTOR,**

**Administrația Grădinii Zoologice**

**Ing. Gorea Horaţiu**

**ROMÂNIA Proiect**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2016**

**pentru completarea Hotărârii Consiliului local nr. 46 din 25 februarie 2016 privind constituirea „Fundaţiei Tîrgu Mureş Zoo”**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr. 259 din 18 martie 2016 prezentată de Administraţia Grădinii Zoologice Tîrgu-Mureş referitor la completarea Hotărârii Consiliului local nr. 46 din 25 februarie 2016 privind constituirea „Fundaţiei Tîrgu Mureş Zoo”,

Având în vedere prevederile art.15 alin.1 din Ordonanţa Guvernului nr. 26/2000 cu privire la asociaţii şi fundaţii,

În temeiul art. 36, alin. (1), alin. (2), lit. “e” şi alin. (7), lit. “a”, art. 45, alin. (2), lit. “f” şi art. 115, alin. (1), lit. “b” din Legea nr. 215/2001 privind administraţia publică locală, republicată,

**H o t ă r ă ş t e** :

**Art. 1** Se completează art. 2 a Hotărârii Consiliului local nr. 46 din 25 februarie 2016 privind constituirea „Fundaţiei Tîrgu Mureş Zoo”, cu anexa 5, reprezentând Contractul de comodat încheiat între Municipiul Tîrgu Mureş şi Fundaţia Tîrgu Mureş Zoo pentru sediul social , situat în Tîrgu Mureş, str. Verii nr. 57, judeţul Mureş înscris în CF nr. 90387/N/LXVI Tîrgu Mureş la poziţia A1.1 nr. cadastral nr. 126668-C1 – spaţiu birou.

**Art. 2**Pentru autentificarea la notar a Contractului de comodat se împuterniceşte dl. viceprimar Peti Andrei.

**Art. 3** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Administraţia Grădinii Zoologice Tîrgu-Mureş.

**Viză de legalitate**

**Secretarul Municipiului Tîrgu Mureş**

**jrs. Andrei Mureşan**

**CONTRACT DE COMODAT**

Încheiat astăzi, ......./............/.............

**I. PĂRTILE CONTRACTANTE**

**I.1.Municipiul Tîrgu Mureş**,cu sediul în Tg. Mureş, P-ţa Victoriei nr. 3, telefon/fax 0265/268330, cod fiscal 4322823, reprezentat prin dr. Dorin Florea – Primar şi ec. Năznean Ana – director economic, în calitate de **comodant**, pe de o parte,

şi

**I.2. FUNDAŢIA TÎRGU MUREŞ ZOO,** în curs de constituire, la sediul social din Tg. Mureş, str. Verii nr. 57, judeţul Mureş**,**  reprezentată legal de Gorea Horaţiu Simion, cetăţean român, domiciliat în Cristeşti, strada Viilor nr. 709, judeţul Mureş, posesor al C.I. seria MS, nr. 436673 eliberat de SPCLEP Tg. Mureş la data de 31.08.2007, CNP 1610622264365, numit prin HCL Tg. Mureş nr. 46/25.02.2016, în calitate de **comodatar**, pe de altă parte, au convenit să încheie prezentul contract de comodat, cu respectarea următoarelor clauze:

**II. OBIECTUL CONTRACTULUI**

**II.1.** Obiectul contractului îl constituie imobilul situat în Tîrgu Mureş, str. Verii nr. 57, judeţul Mureş înscris în CF nr. 90387/N/LXVI Tîrgu Mureş la poziţia A1.1 nr. cadastral nr. 126668-C1 – spaţiu birou.

**II.2.** Comodantul, în calitate de proprietar, în conformitate cu art. 2146 şi urm. din Codul civil, împrumută comodatarului, cu titlu gratuit, imobilul ce face obiectul prezentului contract, cu destinaţia de sediu social putând desfăşura activităţi de birou şi activităţi specifice obiectului de activitate al societăţii, respectiv strada Verii nr. 57, Tg. Mureş, judeţul Mureş.

**II.3.** Comodantul declară că imobilul ce face obiectul prezentului contract nu se suprapune cu sediul altei firme, se află în circuitul civil, şi nu este sechestrat sau urmărit.

**III. OBLIGAŢIILE PĂRŢILOR**

III.1. Obligaţiile comodatarului sunt următoarele:

a) să îngrijească şi să conserve imobilul ca un bun proprietar şi chiar mai bine decât de lucrurile sale, pe care este obligat să le sacrifice în caz de pericol, în vederea conservării lucrului împrumutat;

b) sa aducă imobilului îmbunătăţirile necesare în vederea desfăşurarea activităţii stipulate în prezentul contract (compartimentare, amenajări birouri)

c) să folosească imobilul, sub sancţiunea plăţii de daune interese, conform destinaţiei prevăzute în contract;

d) să suporte toate cheltuielile de folosinţă ale locuinţei precum cheltuieli de întreţinere, energie electrică şi termică, abonament telefon, internet, reparaţii, precum şi orice alte cheltuieli rezultate din folosirea zilnică a imobilului;

e) să suporte taxele şi impozitele aferente imobilului împrumutat;

f) să suporte riscul pieirii fortuite a bunului, cu excepţia întrebuinţării normale şi fără culpă din partea sa;

g) să predea imobilul liber de orice sarcini şi în bună stare, la data expirării termenului contractului;

III.2. Obligaţiile comodantului sunt următoarele:

a) să predea spre folosinţă comodatarului imobilul mai sus menţionat;

b) să repare prejudiciul suferit de comodatar cauzat de viciile ascunse ale bunului împrumutat, în situaţia în care avea cunoștință de existenţa acestora la data încheierii contractului;

c) să nu înstrăineze bunul împrumutat şi să nu perturbe activitatea comodatarului pe toată durata derulării prezentului contract.

**IV. DURATA CONTRACTULUI**

IV.1. Prezentul contract de comodat se încheie pe perioada de 10 ani cu posibilitatea de prelungire prin act adiţional.

IV.2. Predarea imobilului va avea loc la data încheierii contractului.

**V. ÎNCETAREA CONTRACTULUI**

V. 1. Prezentul contract încetează de plin drept, fără a mai fi necesară intervenţia instanţelor judecătoreşti, în cazul în care:

a) una dintre părţi nu îşi execută una dintre obligaţiile esenţiale enumerate la punctul III, din prezentul contract;

V.2. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 5 zile de la data la care încetarea urmează să-şi producă efectele.

V.3. Rezilierea prezentului contract nu va avea nici un efect asupra obligaţiilor deja scadente între părţile contractante.

V.4. Prevederile prezentului articol nu înlătură răspunderea părţii care în mod culpabil a cauzat încetarea contractului.

**VII. LITIGII**

VI.1. Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

VI.2. În cazul în care nu este posibilă rezolvarea diferendelor pe cale amiabilă, părţile se vor adresa instanţelor judecătoreşti competente.

**VI. FORŢA MAJORĂ**

Forţa majoră exonerează de răspundere părţile în cazul neexecutării necorespunzătoare sau cu întârziere a obligaţiilor asumate prin contract.

**VIII. CLAUZE FINALE**

VII.1. Modificarea prezentului contract se face numai prin act adiţional încheiat între părţile contractante.

VII.2. Prezentul contract reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

VII.3. În cazul în care părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă că ea a renunţat la acest drept al său.

VII.4. Prezentul contract a fost încheiat astăzi ..................... într-un număr de 3 exemplare originale pentru fiecare parte.

**COMODANT, COMODATAR,**

**PRIMAR, FUNDAŢIA TÎRGU MUREŞ ZOO,**

**Dr. Dorin Florea**

**Preşedinte,**

**Gorea Horaţiu Simion**

**DIRECTOR ECONOMIC,**

**Ec. Năznean Ana**

**Viză juridică,**